Kichwa: Ndoto zamfanya mwanamke wa California kumeza pete yake\nKwa kuzingatia jina la hapo juu la makala ya kuwaziwa, fikiria makala.\n
Jenna Evans,  mwenye umri wa miaka 29, amesema kuwa mchumba wake  Bobby  alikuwa katika treni ya mwendo kasi na akalazimika kumeza pete  ili kuilinda dhidi ya   "watu wabaya".

Alipoamka katika nyumba yake mjini  California  aligundua kuwa alichofikiria kilikuwa ni ndoto tu , lakini akagundua kuwa pete yake  haipo kidoleni. 

Alisema kuwa alipogundua hilo , alimuamsha  Bobby kumuelezea, na ndipo wapenzi hao wakaenda hospitalini.

Bi  Evans anasema alihangaika kukumbuka kisa hicho ili kuwaeleza madaktari ''kwasababu nilikuwa ninacheka na kulia sana ".

Picha za  skani ya  X-ray  zilibaini kuwa pete hiyo ilikuwa ndani ya tumbo lake, na madaktari wakakubaliana kuwa lingekuwa si jambo la busara ''kuiacha ijiondoe tumboni yenyewe kwa njia ya choo''

Bi  Evans, ambaye ni mkazi wa San Diego , baadae alifanyiwa upasuaji wa kuiondoa pete hiyo lakini alitakiwa kusaini fomu za kukubali kufanyiwa upasuaji huo, ikiwa kifo kingetokea.  

"Halafu nikalia sana kwasababu  ningekuwa mjinga sana kama ningekufa ," alisema. "Niliisubiri sana pete  hii ya uchumba na nitaolewa na  Bobby Howell."

Upasuaji ulikuwa wa mafanikio , na Bi  Evans  anasema baada ya kugutuka bada ya upasuaji  alianza  " kulia sana".

"Nilifurahi sana kwasababu siwezi tena kuiangalia na kuithamini kama ilivyokuwa awali  ," alikiambia kituo cha televisheni cha  ABC news.